[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 26.9.2008

COM(2008) 587 окончателен

Първи ФИНАНСОВ ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА

относно ЕВРОПЕЙСКИЯ ФОНД ЗА ГАРАНТИРАНЕ НА ЗЕМЕДЕЛИЕТО– ФИНАНСОВА Г ОДИНА 2007 – {SEC(2008) 2502 }

СЪДЪРЖАНИЕ

Първи ФИНАНСОВ ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА относно ЕВРОПЕЙСКИЯ ФОНД ЗА ГАРАНТИРАНЕ НА ЗЕМЕДЕЛИЕТО– ФИНАНСОВА ГОДИНА 2007 –{SEC(2008) 2502}

1. БЮДЖЕТНА ПРОЦЕДУРА 4

1.1. Предварителен проектобюджет за 2007 г. 4

1.2. Проектобюджет за 2007 г. 4

1.3. Писмо за внасяне на корекции за 2007 г. 4

1.4. Целеви приходи, прехвърлени към ЕФГЗ 4

1.5. Временни суми за преструктуриране на захарната промишленост 5

1.6. Приемане на бюджета за 2007 г. 5

1.7. Коригиращ бюджет № 7/2007 5

2. КАСОВА ПОЗИЦИЯ И УПРАВЛЕНИЕ НА БЮДЖЕТНИТЕ КРЕДИТИ 6

2.1. Управление на бюджетните кредити 6

2.2. Месечни плащания 7

3. ИЗПЪЛНЕНИЕ НА БЮДЖЕТА НА ЕФГЗ ЗА 2007 Г. 8

4. КОМЕНТАРИ ОТНОСНО ИЗПЪЛНЕНИЕТО НА БЮДЖЕТ 2007 ЗА СЕЛСКОТО СТОПАНСТВО 8

5. КОМЕНТАРИ ОТНОСНО ИЗПЪЛНЕНИЕТО НА ЦЕЛЕВИТЕ ПРИХОДИ 10

6. КОМЕНТАРИ ОТНОСНО ИЗПЪЛНЕНИЕТО НА ФОНДА ЗА ПРЕСТРУКТУРИРАНЕ НА ЗАХАРНАТА ПРОМИШЛЕНОСТ 10

7. РАЗПРЕДЕЛЕНИЕ ПО ВИДОВЕ РАЗХОДИ 11

Приложение :1 Приложение 3: Приложение 3: Приложение 4: Приложение 5: Приложение 6: | Бюджетна процедура за бюджетните кредити за поети задължения по линия на ЕФГЗ за 2007 г. Дял на бюджета на ЕФГЗ, секция „Гарантиране“, в бюджета на ЕС за периода 2002—2007 г. Анализ на изпълнението на бюджета за 2007 г. Анализ на изпълнението на целевите приходи за 2007 г. Разходи на ЕФГЗ по статии и по държави-членки Динамика на разпределението на разходите на ЕФГЗ, секция „Гарантиране“, за периода 2002—2006 г. |

Забележка: Настоящият доклад е придружен от подробен работен документ на Комисията. Пълният текст на този работен документ (на английски език) и приложените таблици (на английски език) ще бъдат на разположение и на интернет страницата на ГД „Земеделие и развитие на селските райони“ на уебсайта „Европа“. |

БЮДЖЕТНА ПРОЦЕДУРА[1]

Предварителен проектобюджет за 2007 г.[2]

Предварителният проектобюджет за 2007 г. е приет от Комисията и предложен на бюджетния орган през април 2006 г. Предложените бюджетни кредити за поети задължения за Европейския фонд за гарантиране на земеделието, бюджетен ред 2, възлизат на 43 684 млн. EUR.

Проектобюджет за 2007 г.

Съветът[3] прие проектобюджета за 2007 г. през юли 2006 г. Бюджетните кредити по линия на ЕФГЗ бяха намалени с 730 млн EUR спрямо предварителния проектобюджет.

Писмо за внасяне на корекции за 2007 г.

В края на октомври 2006 г. Комисията прие писмо за внасяне на корекции № 3 към предварителния проектобюджет за 2007 г., определящо изискванията за бюджетни кредити за ЕФГЗ на 42 832,3 млн EUR, което е с 851,7 млн EUR по-малко в сравнение със съответстващата сума в предварителния проектобюджет.

Целеви приходи, прехвърлени към ЕФГЗ[4]

По смисъла на разпоредбите на член 34 от новия Регламент (ЕО) № 1290/2005 относно финансирането на Общата селскостопанска политика, сумите, получени от финансови корекции във връзка с решения, взети с оглед на уравняването по съответствие, възстановявания вследствие на нередности и налога в сектора на млякото и млечните продукти, се считат за целеви приходи, прехвърлени за финансиране на разходите по линия на ЕФГЗ. При съставянето на бюджет 2007 беше направена предварителна оценка на тези приходи, според която те възлизат на 987 млн EUR, и тази оценка беше взета предвид при приемането на бюджетните кредити за 2007 г от бюджетния орган. По-специално:

- приходите от налога в сектора на млякото и млечните продукти бяха оценени на 349 млн EUR и бяха взети предвид, като бяха намалени поисканите бюджетни кредити за сектора на млякото и млечните продукти, за които бюджетният орган отпусна 587 млн EUR;

- приходите от финансови корекции в резултат на уравняване по съответствие и от нередности бяха оценени съответно на 568 млн. EUR и 70 млн. EUR. Общата сума от 638 млн EUR беше взета предвид, като бяха намалени поисканите бюджетни кредити за схемата за единно плащане, за която бюджетният орган отпусна 27 918 млн EUR.

В съответствие с правилата, тези приходи могат да бъдат използвани, частично или изцяло, за покриване разходите по линия на ЕФГЗ, ако бюджетните кредити, предоставени от бюджетния орган, не са достатъчни за финансиране на разходите, направени от държавите-членки. Ако част от тези приходи не бъде употребена, тази част ще бъде автоматично пренесена за следващата бюджетна година.

Временни суми за преструктуриране на захарната промишленост[5]

Временните суми за преструктуриране на захарната промишленост се смятат за целеви приходи за финансиране на помощта за преструктуриране на захарната промишленост и на други предвидени по линия на фонда за преструктуриране помощи. За пазарната 2006—2007 година тези суми са свързани с количествените квоти за захар, изоглюкоза и инулинов сироп, притежавани от операторите, и следва да бъдат изплатени от държавите-членки на фонда на две вноски, сроковете за които са съответно 31 март и 30 ноември 2007 г. Прогнозната стойност на целевите приходи по линия на този фонд е 1 259 млн EUR.

Приемане на бюджета за 2007 г.

На сесията си през декември 2006 г. Европейският парламент прие бюджет 2007 заедно със сумите, предложени от Съвета при второто четене. Бюджетните кредити за ЕФГЗ, бюджетен ред 2, възлизат на 42 711,7 млн EUR[6].

Първоначално разполагаемите бюджетни кредити за поети задължения и бюджетни кредити за плащания възлизаха съответно на 42 711,7 млн EUR и 42 435,6 EUR. За област на политиката 05 – селско стопанство и развитие на селските райони бяха предвидени кредити за интервенции на селскостопанските пазари, възлизащи на 5 615,2 млн EUR, и 36 878,5 млн EUR за преки помощи. Освен това, в бюджета за 2007 г. са предвидени кредити, възлизащи за област на политиката 17 – ветеринарни и фитосанитарни мерки на 309,8 млн EUR, а за област на политиката 11 – рибарство[7] на 30,5 млн EUR Разликата между бюджетните кредити за поети задължения и бюджетните кредити за извършени плащания, възлизаща на 276 млн EUR, се дължи на факта, че за плащанията, извършвани директно от Комисията за насърчаване на селскостопански продукти, за мерки за политическа стратегия и координиране на селското стопанство и за ветеринарни и фитосанитарни мерки, се използват диференцирани бюджетни кредити.

Коригиращ бюджет № 7/2007

През декември 2007 г. Комисията предложи, а бюджетният орган прие корекция чрез КБ № 7/2007 на бюджетните кредити за поети задължения и на бюджетните кредити за плащания като отмени сума, възлизаща на 400 млн EUR, включена в първоначалните бюджетни кредити за ЕФГЗ, които са били на стойност 42 311,7 млн EUR. По-конкретно, чрез Коригиращия бюджет бюджетните кредити за глава 05 02 „Интервенции на селскостопанските пазари“ бяха намалени с 673,5 милиона, докато за глава 05 03 „Преки помощи“ те бяха увеличени с 188 млн EUR, а за глава 05 07 „Одит на разходите за селско стопанство“ с 85,5 милиона EUR. В приложение 3 са представени окончателните разполагаеми бюджетни кредити, като полученото неусвояване бе намалено до 191,9 млн. EUR (0,5 %).

Делът на окончателния бюджет за ЕФГЗ, (бюджетни кредити за поети задължения) в общия бюджет на ЕС за периода 2002—2007 г. е представен в приложение 2.

КАСОВА ПОЗИЦИЯ И УПРАВЛЕНИЕ НА БЮДЖЕТНИТЕ КРЕДИТИ

Управление на бюджетните кредити

Разполагаеми бюджетни кредити за бюджетната 2007 година.

EUR |

Разходна част на бюджета | Бюджетни кредити за поети задължения | Бюджетни кредити за плащания |

1. Първоначални бюджетни кредити за ЕФГЗ | 42 711 661 000.00 | 43 875 641 756.00 |

2. Коригиращ бюджет | -400 000 000.00 | -400 000 000.00 |

3. Окончателни бюджетни кредити за ЕФГЗ, от които: | 42 311 661 000.00 | 43 475 641 756.00 |

3a. Бюджетни кредити за съвместно управление (без ПИРСР (1) ЕС 10) | 41 908 432 000.00 | 41 908 432 000.00 |

3б. Бюджетни кредити за преки разходи | 403 229 000.00 | 127 209 756.00 |

3в. Бюджетни кредити за ПИРСР ЕС 10 | 0.00 | 1 440 000 000.00 |

(1) Преходен инструмент за развитие на селските райони за ЕС 10.

Усвояване на разполагаемите бюджетни кредити за бюджетната 2007 година.

В таблицата по-долу са дадени подробности за изпълнението на бюджета през 2007 г.:

EUR |

Усвояване | Усвояване на бюджетните кредити за поети задължения | Усвояване на бюджетните кредити за плащания |

Съвместно управление (без ПИРСР ЕС 10) (1): | 42 335 567 108.49 | 42 335 567 108.49 |

Преки разходи | 336 739 778.86 | 78 872 905.36 |

ПИРСР ЕС 10 | 0.00 | 1 298 701 347.00 |

Общо (включително Фонд за преструктуриране на захарната промишленост) | 42 672 306 887.35 | 43 713 141 360.85 |

Фонд за преструктуриране на захарната промишленост | 551 435 562.68 | 551 435 562.68 |

Общо (без Фонд за преструктуриране на захарната промишленост) | 42 120 871 324.67 | 43 161 705 798.17 |

(1) Суми, за които е поето задължение. Поети задължения и плащания минус получени целеви приходи: 39 887 650 082,38 EUR.

За бюджетната 2007 година усвоените бюджетни кредити за поети задължения възлизат на 42 672 306 887,35 EUR, а усвоените бюджетни кредити за плащания възлизат на 43 713 141 360,85 EUR.

Автоматично пренесени суми от 2006 г.

EUR |

Суми, пренесени от 2006 към 2007 г. | Поети задължения | Отмяна на поети задължения | Плащания | Отменени бюджетни кредити |

Пренос на бюджетни кредити | 265 366 752.43 | 3 917 107.82 | 206 772 710.88 | 54 676 933.73 |

Автоматично пренесените от 2006 г. към 2007 г. суми се отнасят само за преките разходи при недиференцираните бюджетни кредити. Както е посочено в таблицата по-горе, сумата 265,4 млн EUR е пренесена от 2006 г. към 2007 г. През 2007 г. от тази пренесена сума е отменено поето задължение, възлизащо на 3,9 млн EUR. Осъществените плащания възлизат на 206,8 млн EUR, а отменените суми възлизат на 54,7 млн EUR.

Месечни плащания

Месечни плащания в полза на държави-членки

Месечни плащания за покриване на разходите

В член 15 от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика[8] е посочено, че „Комисията извършва месечни плащания за възстановяване на разходите, извършени от разплащателните агенции на държавите-членки през референтния месец“. Месечните плащания се правят за всяка държава-членка най-късно на третия работен ден от втория месец, следващ този, през който са извършени разходите.

Месечните плащания представляват възстановяване на вече извършени нетни разходи (след приспадане на приходите) и се предоставят въз основа на месечни декларации, изпращани от държавите-членки[9]; ежемесечното отразяване на разходите и приходите се подлага на проверки и корекции въз основа на подробна декларация[10]. Още повече, че те ще бъдат финализирани след проверката по време на следващите бюджетни периоди в рамките на решенията за уравняване на сметките.

Плащанията, извършени от държавите-членки от 16.10.2006 г. до 15.10.2007 г., са покрити от системата за месечни плащания. За останалите плащания Комисията осъществява преки плащания за ограничен брой мерки.

Общата нетна сума на осъществените месечни плащания за бюджетната 2007 година е 39 887 650 082,38 EUR.

Решения относно месечни плащания за 2007 г.

По време на бюджетната 2007 година Комисията прие дванадесет решения за месечни плащания. През декември 2007 г. беше прието допълнително месечно плащане, коригиращо вече отпуснатите спрямо общия размер на разходите за тази година. (За повече информация вж. приложение 5 на работния документ, придружаващ настоящия доклад).

ИЗПЪЛНЕНИЕ НА БЮДЖЕТА НА ЕФГЗ ЗА 2007 Г.

Селскостопанската 2007 година се отличаваше със значително нарастване на цените на много селскостопански продукти както в ЕС, така и на световните пазари. Това повишаване засегна най-вече зърнените култури и млечните продукти. За разлика от производството в сектора на животновъдството, през 2007 г. производството в сектора на растениевъдството като цяло спадна. Тези развития на селскостопанските пазари, както и други фактори, оказаха влияние върху нивото на разходите на ЕФГЗ в някои области от бюджета и доведоха до значително неусвояване на неговите бюджетните кредити.

Изпълнението на бюджета възлиза на 42 120,9 млн EUR, т.е. на приблизително 98,6 % от първоначалните бюджетни кредити. Тази сума включва усвоени кредити, съответстващи на риболовните пазари (област на политиката 11), от приблизително 25,1 млн EUR, както и на тези, съответстващи на ветеринарните разходи (област на политиката 17) от 260,3 млн EUR. По отношение на селското стопанство (област на политиката 05) разходите за интервенции на селскостопанските пазари възлизат на 4 867,6 млн EUR, а за преки помощи – на 37 044,7 млн EUR. Вследствие на това изпълнението на бюджета на ЕФГЗ доведе до неусвояване на 591,9 млн EUR преди приемането на коригиращия бюджет № 7/2007. За подробности вж. приложение 3.

КОМЕНТАРИ ОТНОСНО ИЗПЪЛНЕНИЕТО НА БЮДЖЕТ 2007 ЗА СЕЛСКОТО СТОПАНСТВО

Първоначалните бюджетни кредити за интервенции на селскостопанските пазари не са усвоени в по-голямата си част, но са надхвърлени по отношение на преките помощи. В приложената таблица 3 е представена подробна информация относно изпълнението на различните статии на бюджета. По-долу са представени накратко основните причини за тенденциите при изпълнението на някои статии от бюджета, в сравнение с първоначалните бюджетни кредити по тях.

Зърнени култури

На пазара за зърнени култури през тази година преобладаваха изключително благоприятни вътрешни и външни условия и това доведе до по-високи цени на вътрешните и световните пазари. Полученото в резултат на това неусвояване се дължи на:

- значителните нетни печалби, реализирани за бюджета, тъй като покупките на зърнени култури за публичните складове бяха много ниски, а от тях бяха продадени големи количества зърнени култури при високи цени, както и

- направените по-ниски разходи за възстановявания при износ на зърнени култури, тъй като през по-голямата част от бюджетната година бе определен нулев процент на възстановяванията.

Възстановявания за продукти, които не влизат в обхвата на приложение 1

И в този сектор много благоприятните вътрешни и външни условия на пазарите за зърнени култури и млечни продукти доведоха до общо намаление на процента на възстановяванията при износ и вследствие на това до по-ниски разходи за възстановявания при износ на преработени селскостопански продукти. На това се дължи и неусвояването на бюджетните кредити.

Захар

Надхвърлянето на бюджетните кредити се дължи на увеличаването на разходите за възстановявания при износ, извършени от държавите-членки, тъй като количеството изнесена захар, както на свободния пазар, така и от публичните складове, бе много по-високо от прогнозите, заложени в бюджет 2007.

Плодове и зеленчуци

Неусвояването на бюджетните кредити се дължи предимно на по-ниските разходи, извършени от държавите-членки, в резултат на по-малките количества домати, за които бе получена помощ за преработка, както и на по-малкото захранване на организациите на производителите с оперативните средства в сравнение с прогнозите, заложени в бюджет 2007.

Мляко и млечни продукти

Много благоприятните вътрешни и външни условия на пазарите на млечни продукти доведоха до по-ниски разходи на държавите-членки за възстановявания при износ на млечни продукти, за публично складиране на масло и за помощи за пускане на пазара на Общността на обезмаслено мляко.

Това привидно надхвърляне на бюджетните кредити обаче е от техническо естество. Бюджетните кредити за 2007 година, поискани и отпуснати от бюджетния орган за този сектор, не включват прехвърлените за него целеви приходи и поради това са по-ниски с тяхната стойност (349 млн EUR). Това е причината за получилото се надхвърляне на бюджетните кредити.

Преки помощи

Надхвърлянето при изпълнението на бюджета се дължи на специфичното третиране на целевите приходи.

Бюджетните кредити за 2007 година, поискани и отпуснати от бюджетния орган за този сектор, не включват прехвърлените за него целеви приходи (638 млн EUR). Поради това надхвърлянето в размер на 166 млн EUR спрямо първоначалния бюджет се превръща в неусвояване в сравнение с нуждите (- 472 млн EUR).

КОМЕНТАРИ ОТНОСНО ИЗПЪЛНЕНИЕТО НА ЦЕЛЕВИТЕ ПРИХОДИ

В таблицата в приложение 4 е представена подробна информация относно изпълнението на целевите приходи:

Целеви приходи, прехвърлени към ЕГФЗ

През бюджетната 2007 година държавите-членки са декларирали целеви приходи, прехвърлени към ЕФГЗ, възлизащи на 1 159,5 млн EUR, които са пренесени в 2008 г. за покриване на очакваните бюджетни нужди за тази година.

Приходи, отнасящи се за временните суми за преструктуриране на захарната промишленост

През бюджетната 2007 година държавите-членки преведоха по сметката за целеви приходи първата вноска от временните суми за преструктуриране, възлизаща на приблизително 1 287,2 млн. EUR.

КОМЕНТАРИ ОТНОСНО ИЗПЪЛНЕНИЕТО НА ФОНДА ЗА ПРЕСТРУКТУРИРАНЕ НА ЗАХАРНАТА ПРОМИШЛЕНОСТ

В бюджета за 2007 г. не са предвидени бюджетни кредити за поети задължения и плащания за Фонда за преструктуриране на захарната промишленост (статия 05 02 16). Плащанията са извършени за сметка на целевите приходи, които са декларирани от държавите-членки като временни суми за преструктуриране на захарната промишленост.

Част от първоначално прогнозираните целеви приходи, възлизаща на 757,0 млн. EUR, бе заделена за плащане на помощи за преструктуриране на захарната промишленост, за помощи за диверсификация, както и за рафинерии за преработка на захар. В течение на бюджетната 2007 година обаче държавите-членки са изплатили приблизително 551,4 млн. EUR за тези помощи. Неизползваната разлика между събраните целеви приходи от 1 287,2 млн. EUR и изплатените 551,4 млн. EUR за различни видове помощи възлиза на 735,8 млн. EUR и бе пренесена за 2008 г. за финансиране на плащането на помощите, които се очаква да се направят през тази година. За подробности вж. приложение 4.

РАЗПРЕДЕЛЕНИЕ ПО ВИДОВЕ РАЗХОДИ

Общите разходи по линия на ЕФГЗ възлизат на 42 120,9 млн. EUR и могат да бъдат класифицирани в следните основни категории. По-долу са посочени съответните разходи, заедно с техния дял в общите разходи по линия на ЕФГЗ за 2007 г.:

Възстановявания при износ

Разходите за възстановявания при износ възлизат на 1 444,7 млн. EUR, т.е.: 3,43 % от общата стойност.

Преки помощи

Разходите по този бюджетен ред възлизат на 37 045,8 млн. EUR, т.е.: 87,95 % от общата стойност.

Складиране

Разходите за складиране възлизат на -106,7 млн. EUR, т.е.: -0,25 % от общата стойност. Основните продукти, във връзка с които са осъществени разходите са зърнените култури, захарта и алкохола.

Други мерки

Разходите за други интервенции възлизат на 3 763,9 млн. EUR, т.е.: 8,94 % от общата стойност за тази година. В този бюджетен ред са включени разходи, които не влизат в нито една от посочените по-горе категории.

Развитие на селските райони

Разходите за развитие на селските райони, свързани със секция „Гарантиране“ на бившия ФЕОГА възлизат на – 26,8 млн. EUR: -0,06 %.

Динамиката на това разпределение по вид на разходите за периода 2002―2007 г. е представена в приложение 6.

[pic]

[pic]

[pic]

[pic]

[pic]

[pic]

[pic]

[1] Тази процедура е представена в приложение 1.

[2] Включително резерви

[3] Първо четене

[4] Тези суми не са вписани в бюджетните редове „Приходи“ (статия 670 за целевите приходи, прехвърлени към ЕФГЗ), но те се споменават в коментарите по бюджетните редове относно тези статии.

[5] Тези суми не са вписани в бюджетните редове „Приходи“ (статия 680 за временните суми за преструктуриране в сектора на захарта), но те се споменават в коментарите по бюджетните редове относно тези статии.

[6] Нетни суми включващи прогнозите за целевите приходи.

[7] Включително резерви

[8] OВ L 209, 11.8.2005 г., стp. 1.

[9] Тези месечни декларации за разходите се изпращат от държавите-членки с декларацията на 10-то число.

[10] Подробните декларации се изпращат всеки месец от държавите-членки (под формата на таблица 104) на 20-то число.